CELEX: 62018TN0720
Language: mt
Date: 2018-12-10 00:00:00
Title: Kawża T-720/18: Rikors ippreżentat fl-10 ta’ Diċembru 2018 – AMVAC Netherlands vs EFSA

18.2.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 65/40
            
         
      Rikors ippreżentat fl-10 ta’ Diċembru 2018 – AMVAC Netherlands vs EFSA
      (Kawża T-720/18)
      (2019/C 65/52)
      Lingwa tal-kawża: l-Ingliż
      
         Partijiet
      
      
         Rikorrenti: AMVAC Netherlands BV (Amsterdam, il-Pajjiżi l-Baxxi) (rappreżentanti: C. Mereu, M. Grunchard u S. Englebert, avukati)
      
         Konvenuta: L-Awtorità Ewropea għas-Sigurtà tal-Ikel (EFSA)
      
         Talbiet
      
      Ir-rikorrent titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-EFSA tal-1 ta’ Ottubru 2018, innotifikata lir-rikorrenti fit-2 ta’ Ottubru 2018, dwar l-evalwazzjoni tad-dikjarazzjonijiet ta’ kunfidenzjalità magħmulin fir-rigward tal-applikazzjoni tat-tiġdid tal-proċess ta’ approvazzjoni għall-Ethoprophos bħala sustanza attiva;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq allegazzjoni ta’ ultra vires
                  
                  
                              —
                           
                           
                              Ir-rikorrenti ssostni li d-dokumenti li ser jiġu ppubblikata b’riżultat tad-deċiżjoni kkontestata għandhom jiġu ppubblikati f’forma mnaddfa biss għar-raġuni li l-konvenuta involviet ruħha f’attività (proposta ta’ klassifikazzjoni ta’ sustanza) li hija espliċitament lil hinn mis-setgħat mogħtija lilha.
                           
                        
            
                  2.
               
               
                  It-tieni motiv ibbażat fuq allegazzjoni ta’ ksur ta’ prinċipji fundamentali tad-dritt tal-Unjoni.
                  
                              —
                           
                           
                              Ir-rikorrenti ssostni li d-deċiżjoni kkontestata hija r-riżultat ta’ proċedura li matulha ma ġewx osservati d-drittijiet tad-difiża tagħha.
                           
                        
            
                  3.
               
               
                  It-tielet motiv ibbażat fuq allegazzjoni ta’ ksur tal-Artikolu 63 tar-Regolament Nru 1107/2009 (1)
                  
                  
                              —
                           
                           
                              Ir-rikorrenti ssostni li parti mid-dokumenti li ser jiġu ppubblikati b’riżultat tad-deċiżjoni kkontestata fihom informazzjoni li rriżultat minn evalwazzjoni difettuża u parzjali, u l-pubblikazzjoni tagħhom tkun ta’ dannu għall-interessi kummerċjali tar-rikorrenti.
                           
                        
            
         (1)  Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (ĠU 2009, L 309, p. 1)